CELEX: 62013TN0190
Language: mt
Date: 2013-04-02 00:00:00
Title: Kawża T-190/13: Rikors ippreżentat fit- 2 ta’ April 2013 — Gemeente Leidschendam-Voorburg vs Il-Kummissjoni

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/49
            
         Rikors ippreżentat fit-2 ta’ April 2013 — Gemeente Leidschendam-Voorburg vs Il-Kummissjoni
   (Kawża T-190/13)
   2013/C 156/91
   Lingwa tal-kawża: l-Olandiż
   
      Partijiet
   
   
      Rikorrenti: Gemeente Leidschendam-Voorburg (Leidschendam-Voorburg, il-Pajjiżi l-Baxxi) (rappreżentanti: A. de Groot u J. J. M. Sluijs, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni kkontestata; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Ir-rikorrenti tikkontesta d-Deċiżjoni tal-Kummissjoni C(2013) 87, tat-23 ta’ Jannar 2013, dwar l-Għajnuna mill-Istat SA.24123 (2012/C) (ex 2011/NN) mogħtija mill-Pajjiżi l-Baxxi — Allegat bejgħ ta’ art taħt il-prezz tas-suq mill-muniċipalità ta’ Leidschendam-Voorburg.
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv, ibbażat fuq allegat ksur tar-rekwiżiti proċedurali essenzjali u/jew tal-obbligu ta’ motivazzjoni.
               
                           —
                        
                        
                           Fl-ewwel lok, il-Kummissjoni ħalliet jgħaddi perijodu ta’ żmien twil li ma huwiex raġonevoli qabel ma bdiet il-proċedura skont l-Artikolu 108(2) TFUE, u b’konsegwenza ta’ dan il-partijiet kellhom raġun jippreżumu li l-ftehim inkwistjoni ma kienx inkompatibbli mal-Artikolu 107(1) TFUE.
                        
                     
                           —
                        
                        
                           Fit-tieni lok, kien hemm żbalji u ommissjonijiet fl-evalwazzjoni tal-fatti mwettqa mill-Kummissjoni.
                        
                     
                           —
                        
                        
                           Fit-tielet lok, il-Kummissjoni żbaljat meta stabbiliet il-fatti f’dak li jirrigwarda l-finanzjament permezz ta’ riżorsi tal-Istat.
                        
                     
         
               (2)
            
            
               It-tieni motiv, ibbażat fuq allegata applikazzjoni żbaljata tal-Artikolu 107(1) TFEU.
               
                           —
                        
                        
                           Fl-ewwel lok, il-muniċipalità aġixxiet kif impriża privata kienet taġixxi fl-istess ċirkustanzi.
                        
                     
                           —
                        
                        
                           Fit-tieni lok, Schouten & De Jong Projectontwikkeling BV flimkien ma’ Bouwfonds Ontwikkeling BV ma kisbu l-ebda vantaġġ li ma kinux jiksbu f’kull każ fis-suq fil-kors normali tal-kummerċ.
                        
                     
         
               (3)
            
            
               It-tielet motiv, dwar l-Artikolu 107(3) TFUE. Jekk jinstab li l-munċipalità tat għajnuna, din għandha titqies bħala kompatibbli mal-Artikolu 107(3) TFEU.